Jaipur

Jaipur on linn Indias, Rajasthani osariigi pealinn ja Jaipuri ringkonna keskus.

Linna asutas 1727 Amberi valitseja maharadža Jai Singh II. Jaipur on esimene planeeritud linn Indias. Linn jaguneb kuueks sektoriks, mida eraldavad 34 m laiused alleed. Ka teised tänavad on korrapärase asetusega ja laiad. 

Peamised vaatamisväärsused on 1799 valminud punasest liivakivist ehitatud Hawa Mahal (Tuulte Palee), Nahargarhi kindlus ja Jantar Mantari observatoorium.

1956. aastal sai Jaipur Rajasthani pealinnaks.

2001. aasta rahvaloenduse andmeil elas linnas 2 324 319 inimest. 2011. aasta rahvaloenduse andmeil oli elanike arv juba 3 710 570.

Jaipur on metalli-, keemia- ja tekstiilitootmise peamine keskus ning mängib võtmerolli piirkondlikus transpordis.

Linnas tegitseb Rajasthani Ülikool ja Malaviya Riiklik Tehnoloogiainstituut.

13. mail 2008 toimunud terrorirünnakutes hukkus umbes 60 inimest.

pisi|tühi|Jaipur

 Välislingid 

Jaipuri ringkonna koduleht

Kategooria:India linnad
Kategooria:Rajasthan